રોહિત શર્માની નોટઆઉટ સેન્ચુરી ઉપરાંત હાર્દિક પંડ્યાની વેધક બોલીંગ તેમ જ શાનદાર બેટીંગના જોરે ભારતે ઈંગ્લેન્ડ સામેની ત્રણ મેચોની ટી-૨૦ સીરીઝ ૨-૧થી જીતી હતી. ગઈકાલે ૫૬ બોલમાં નોટઆઉટ ૧૦૦ રન ફટકારનારા રોહિતે ટી-૨૦ ફોર્મેટમાં પણ ૨૦૦૦ રન પૂરા કર્યા હતા. રોહિતને મેન ઓફ ધ મેચ અને સીરીઝ જાહેર કરવામાં આવ્યો હતો. ભારતે ૧૯૯ રનના લક્ષ્યાંકને આઠ બોલ અને સાત વિકેટ બાકી રાખીને આંબ્યો હતો. હાર્દિક પંડ્યાએ ૩૮ રનમાં ૪ વિકેટ લીધી હતી જે તેનો આ ફોર્મેટમાં સૌથી સારો દેખાવ છે.